
R E G U L A M E N T
de eliberare a acordurilor  și /sau autorizațiilor de funcționare pentru agenții economici care desfășoară activități de comerț, servicii, alimentație publică pe teritoriul comunei Tomșani, județul Prahova


CAPITOLUL I. DISPOZITII GENERALE 

ART.1. 
(1) Prezentul Regulament, împreună cu anexele, reglementează activitatea de comercializare a produselor şi serviciilor de piaţă pe raza comunei Tomşani, cerinţele necesare în vederea eliberării acordului/autorizatiei de funcţionare de către Primăria Tomşani pentru desfăşurarea activităţilor din sectorul comercial si al serviciilor de piata, stabileşte procedura de eliberare a acordurilor/autorizatiilor pentru desfăşurarea exerciţiilor comerciale în zonele destinate folosinţei publice şi pentru desfăşurarea efectivă a exerciţiilor comerciale în comuna Tomşani. Activitatea comercială se exercită cu referire la produsele alimentare, nealimentare şi la serviciile de piaţă prevăzute în anexa la Ordonanţa nr. 99/2000 privind comercializarea produselor şi serviciilor de piaţă, republicată. 
(2) Activitățile comerciale supuse autorizării sunt cele prevăzute în anexa la Ordonanța Guvernului nr. 99/2000 privind comercializarea produselor și serviciilor de piață, republicată cu modificările și completările ulterioare, precum si alte acte normative de reglementare incidente. 

ART.2. 
(1) Prevederile prezentului regulament se aplică comercianţilor persoane fizice sau juridice, autorizate sa desfăşoare activităţi de comercializare a produselor şi serviciilor de piaţă. 

(2) Pe raza comunei Tomşani toti comerciantii care desfasoara activitatea de comercializare a produselor si de servicii de piată au obligaţia deţinerii acordului/autorizaţiei de funcţionare eliberate ȋn conformitate cu prevederile OG 99/2000 privind comercializarea produselor şi serviciilor de piaţă, republicată, ale HG 333/2003 privind aprobarea normelor metodologice de aplicare ale OG nr.99/2000, republicată şi prezentului regulament. 

(3) Orice exerciţiu comercial se poate desfăşura de persoane fizice sau persoane juridice autorizate potrivit legii, care îndeplinesc următoarele condiţii: 
a) sunt constituite şi înregistrate legal; 
b) au ca obiect de activitate principal sau secundar comercializarea produselor şi serviciilor de piaţă; 
c) deţin avizele/ acordurile/autorizaţiile de funcţionare eliberate în conformitate cu reglementările legale în vigoare; 
d) respecta prevederile prezentului regulament si au acordul Primarului comunei Tomşani pentru exercitarea activităţilor comerciale în zone publice sau destinate folosintei publice, în structuri de vânzare cu sediu fix sau ambulant, permanent sau sezonier, după caz. 

ART. 3. 
(1) Documentele care vor fi eliberate de Primăria comunei Tomşani în vederea desfăşurării activităţilor de comercializare a produselor şi serviciilor de piaţă, inclusiv activităţi de alimentaţie publică sunt: 
1. Acordul de funcţionare cu avizarea programului de funcţionare - pentru operatorii economici ce desfăşoară activităţi comerciale şi de prestări servicii care nu se regăsesc în clasele CAEN 561- restaurante , 563- baruri si alte activitati de servire a bauturilor si 932- alte activitati recreative si distractive. 

2. Autorizaţie de funcţionare pentru desfăşurarea activităţii de alimentaţie publică si pentru alte activitati recreative si distractive - pentru operatorii economici ce desfăşoară activităţi de alimentaţie publică pentru unităţile de tip restaurant (clasa CAEN 561), de tip bar (clasa CAEN 563), sau alte activitati recreative si distractive (clasa CAEN 932). 

(2) Cererea solicitantului este analizată ȋn cel mai scurt termen, dar nu mai mult de 30 zile calendaristice de la data depunerii cererii (ȋnsoţită de o adresă de email validă) şi documentaţia completă. Ȋn cazul unei documentaţii incomplete, compartimentul de specialitate informează solicitantul cu privire la necesitatea transmiterii de documente suplimentare, precum şi cu privire la consecinţele asupra termenului de analizare a documentaţiei. Ȋn cazul ȋn care documentele nu sunt depuse ȋn termenul solicitat, ȋntreaga documentaţie se returnează, urmȃnd ca agentul economic să revină cu o noua solicitare însoţită de documentaţia necesară eliberării avizului/autorizaţiei de funcţionare. 

(3) La fel se procedează cu cererea anuală de vizare a avizului/ autorizaţiei de functionare. 

(4) Nevizarea ȋn termen a avizului/autorizaţie de funcţionare se consideră lipsa autorizaţiei şi se sancţionează contraventional.
 
(5) Avizele/ autorizaţiile de funcţionare pentru agenţi economici pentru a căror funcţionare există reclamaţii ȋntemeiate, nu pot fi vizate decȃt după soluţionarea lor. Constatarea temeiniciei reclamaţiilor şi remedierea neconformităţilor se fac de catre Politia Locală Tomşani sau alte organe de control abilitate ale statului. 

(6) Pe raza Comunei Tomşani toţi agentii economici care desfăşoară activitatea de comercializare a produselor şi de servicii de piaţă au obligaţia obţinerii acordului/autorizaţiei de funcţionare emis/ă de autoritatea publică locală în baza procedurii reglementate de prezentul regulament, eliberat în conformitate cu prevederile: 
- OUG 57/219 privind codul administrative, cu modificările şi completările ulterioare; 
- O.G nr. 99/2000 privind comercializarea produselor şi serviciilor de piaţă, republicată, art.6, art.8 şi art.9 cu modificarile si completarile ulterioare 
- H.G. nr. 333/2003 privind aprobarea Normelor Metodologice de aplicare a O.G. nr. 99/2000, republicată, pct.1 lit.d si pct.6 
- Legea 61/1991 privind sanctionarea faptelor de incalcare a unor norme de convietuire sociala, a ordinii si linistii publice 
- HG 348/2004 – privind exercitarea comertului cu produse si servicii de piata in zone publice actualizata, cu modificarile si completarile ulterioare 
- O.G. nr.21/1992, republicată, privind protecţia consumatorului, art.26 alin.3 
- HG 435/2010 privind regimul de introducere pe piata si de exploatare a echipamentelor de agrement, cu modificarile si completarile ulterioare 
- HG 571/2016 pentru aprobarea categoriilor de constructii si amenajari care se supun avizarii si/sau autorizarii privind securitatea la incendiu, cu modificarile si completarile ulterioare 
- Ordinul 119/2014 pentru aprobarea Normelor de igiena si sanatate publica privind mediul de viata al populatiei, emis de Ministerul Sanatatii, cu modificarile si completarile ulterioare 
- Ordinul 1798/2007 pentru aprobarea procedurii de emitere a autorizatiei de mediu, cu modificarile si completarile ulterioare 
- Odinul 111/2008 privind aprobarea Normei sanitar veterinare si pentru siguranta alimentelor privind procedura de inregistrare sanitar-veterinara, cu modificarile si completarile ulterioare 
- Legea 50/1991 privind autorizarea executarii lucrarilor de constructii, republicata cu modificarile si completarile ulterioare 
- Legea 307/2006 privind apararea impotriva incendiilor , republicata, cu modificarile si completarile ulterioare 
- Legea 227/ 2015 privind Codul Fiscal, cu modificările şi completările ulterioare.

CAPITOLUL II. ACORD SI PROGRAM DE FUNCTIONARE 

A. Procedura de eliberare a acordului de funcţionare si avizarea programului de functionare 

ART.5. 
(1) Prin acord de funcţionare în înţelesul prezentului regulament se înţelege actul administrativ emis de autoritatea locală prin care se reglementează şi aprobă desfăşurarea activităţii de comercializare a produselor şi serviciilor de piaţă, cu excepţia activităţilor de tip restaurante, baruri, alte activităţi recreative şi distractive . 

(2) Acordul de funcţionare va fi solicitat de către operatorii economici care desfăşoară activităţi economice prestate într-un spaţiu-structură de vânzare, în a cărui suprafaţă de vânzare, accesul publicului este liber. Prin suprafaţă de vânzare, conform prevederilor prezentului regulament, se înţelege suprafaţa destinată accesului consumatorilor pentru achizitionarea produsului/serviciului, expunerii produselor oferite, plăţii acestora şi circulaţiei personalului angajat pentru derularea activităţii. Nu se asimilează suprafeţelor de vânzare cele destinate depozitarii şi păstrarii mărfurilor, producţiei, birourilor şi anexelor, sediilor sociale ale agenţilor economici fără a implica activitate cu publicul. 

(3) Acordul de functionare se emite pentru fiecare structură sau suprafaţă de vȃnzare, aşa cum sunt definite de OG nr. 99/2000, republicată. Solicitarea acordului se va face şi ȋn cazul transferului, mutării sau extinderii exerciţiului comercial, precum şi ȋn cazul modificărilor aduse structurii de vȃnzare. 

ART.6. 

În vederea eliberării acordului de funcţionare se stabileşte următorul circuit al documentelor: 

[bookmark: _Hlk205967230](1) Pentru obţinerea acordului de funcţionare persoanele fizice autorizate şi persoanele juridice vor depune o cerere tip, care va cuprinde şi orarul de funcţionare, la care vor anexa urmatoarele documente: 
a) Certificatul Unic de Înregistrare al solicitantului însotit de Certificatul Constatator pentru punctul de lucru supus autorizării din care sa reiasă activităţile desfăşurate conform cod CAEN-rev2, emis de către Oficiul Registrului Comerţului; 
b) Act Constitutiv persoană juridică;
c)Dovada deţinerii spaţiului unde se desfaşoară activitatea (act de proprietate, autorizaţie de construire cu pv recepţie pentru imobilele neȋnscrise ȋn CF, contract de ȋnchiriere, comodat sau asociere ș.a) sau dovada ocupării legale a domeniului public sau privat; 
d) Plan de situatie si de încadrare în zonă din care sa reiasa suprafata construita a spaţiului utilizat pentru activitatea economică;
e) Extras CF actualizat;
f) Copie contract de salubritate ȋncheiat cu firmă autorizată pe raza comunei Tomşani pentru deşeuri biodegradabile şi reziduale, precum şi pentru deşeuri reciclabile colectate selectiv şi copie după factura şi chitanţa aferentă, din luna precedentă celei în care se depune documentaţia; 
g) Orarul de funcţionare supus avizarii. Pentru cazurile în care activitatea de la punctul de lucru supus autorizarii depăşeşte ora 22, solicitantul va notifica acest lucru Primariei comunei Tomşani. 
h) Acordul notarial al tuturor proprietarilor pentru folosirea părţilor comune aflate în indiviziune, dacă este cazul.
i) dovada detinerii avizelor sau autorizaţiilor legale (autorizaţie sanitară de la Direcţia de Sanatate Publică, autorizaţie sanitar-veterinară de la ANSVSA, autorizaţie de securitate la incendiu de la ISU / negaţie (pentru clădirile sau spaţiile amenajate ȋn clădiri cf prev HG 571/2016).
j) Declaraţie pe propria răspundere privind apărarea ȋmpotriva incendiilor;
k) Declaraţie pe propria răspundere privind ȋndeplinirea condiţiilor de funcţionare prevăzute de legislaţia specifică ȋn domeniul sanitar, sanitar-veterinar, protecţiei mediului, protecţiei muncii şi apărării ȋmpotriva incendiilor, precum şi reglementările specific protecţiei consumatorului pentru activitatea desfăşurată şi normele de calitate a produselor şi serviciilor puse pe piaţă;
l) copia actului de identitate a reprezentantului legal al agentului economic, numar de telefon, email. 

(2) Cererea cu anexele depuse, vor fi transmise, prin Registratură, către Compartimentul Impozite şi Taxe Locale care, după verificarea respectării dispoziţiilor prezentului regulament, va solicita dovada plăţii taxelor de eliberare a acordului de funcţionare/ vizare anuală, pentru fiecare punct de lucru şi va întocmi acordul pentru desfăşurarea exerciţiului comercial. Dacă condiţiile de acordare nu sunt îndeplinite, nu va solicita plata taxelor şi va comunica solicitantului motivele pentru care acordul de funcţionare nu poate fi eliberat. 

(3) Ȋn functie de particularităţile fiecărui punct de lucru, ȋn vederea emiterii acordului de funcţionare, Primaria comunei Tomşani prin serviciul de specialitate care instrumentează cererea poate solicita şi ale acte/ documente specifice desfăşurării exerciţiului commercial (ex: acord vecini, alte avize ȋn funcţie de specificul activităţii). 

(4) După semnarea acordului/autorizaţei de către Primar, inspectorul de autorizări va înştiinţa solicitantul pentru a se prezenta la sediul Primăriei pentru ridicarea acordului/autorizaţiei, în termen de max 30 zile de la depunerea documentaţiei. 

(5) Agenţii economici vor fi consideraţi autorizati numai după emiterea acordului de funcţionare şi după ridicarea acestuia de la sediul Primăriei comunei Tomşani. 

(6) Agentilor economici care au debite restante sau amenzi contraventionale neachitate nu li se eliberează acorduri/autorizaţii de funcţionare pȃnă la achitarea tuturor obligaţiilor financiare faţă de Primăria comunei Tomşani.

ART.7. 
(1)Taxa de eliberare/vizare a acordului de funcţionare este ȋn cuantum de 200 lei.

(2) Cuantumul taxei de eliberare/vizare a acordului de funcţionare se stabileşte anual prin Hotărȃrea Consiliului Local Tomşani.

ART.8. 
(1) Acordul de funcţionare se vizează anual la împlinirea unui an calendaristic de la eliberare/viza precedentă. Vizarea acestora se face printr-o documentaţie depusă la Registratură, cu 30 de zile înainte de expirare, care va cuprinde : 
a) cerere de vizare anuală; 
b)acordul de funcţionare, în original, al solicitantului, cu semnarea declaraţiei pe proprie răspundere, sub sancţiunea prevăzută de art.292- Cod Penal, precum că nu s-au înregistrat schimbări în condiţiile 

ce au stat la baza autorizării, dată de reprezentantul legal al agentului economic pe verso-ul formularului, 
c) acte, documente actualizate, în situaţia în care termenele de valabilitate au expirat ; 
d) copie după dovada plăţii taxei de viza stabilita prin hotararea Consiliului Local Tomşani. 

(2) Acordurile/autorizaţiile de funcţionare emise pentru construcţii provizorii amplasate pe teren apartinând domeniului public sau privat al Comunei Tomşani se eliberează pentru o perioadă egală cu valabilitatea actului de ocupare a acestuia (contract de închiriere, etc.), fără a depăşi limita de un an şi doar pentru cele situate ȋn zonele permise conform Planului Urbanistic General. După prelungirea valabilităţii actului de ocupare, se poate prelungi până la limita a un an, fără a se achita o nouă taxă de autorizare. 

(3) În situaţiile în care sunt înregistrate schimbări (transferul, mutarea sau extinderea unui exerciţiu comercial) ale condiţiilor ce au stat la baza autorizării activităţii, este necesară emiterea unei noi autorizaţii după procedura de autorizare şi cu corelarea taxei de autorizare corespunzătoare noilor condiţii. 

(4) În cazul în care, din diferite motive, agentul economic îşi încetează activitatea la punctul de lucru, acesta are obligaţia de a adduce la cunotinţa autoritatăţii locale în scris, în termen de 30 de zile de la încetarea activităţii. Acesta va depune la Primaria comunei Tomşani radierea punctului de lucru al societatii de la Oficiul Registrului Comertului. 

B. “Cerinţe ce trebuie respectate de agenţii economici pe durata desfăşurării activităţii comerciale sau de prestări servicii. 

ART. 9 
(1). Respectarea Planului Urbanistic General, a esteticii urbane a localităţii şi arhitecturii zonale. 

(2). Ȋndeplinirea tuturor condiţiilor stabilite de prezentul regulament în vederea desfăşurării unui anumit tip de activitate. 

(3). Proprietarii spaţiilor în care se desfăşoară activităţi de comerţ/servicii de piaţă vor asigura repararea, zugrăvirea şi întreţinerea faţadei clădirii în care se desfăşoară activitatea, cu respectarea legislaţiei în vigoare în domeniul construcţiilor si a planului urbanistic general. 

(4). Operatorii economici au obligaţia de a asigura igienizarea/deszăpezirea şi libera circulaţie în zona aferentă punctului de lucru în care se desfăşoară activităţi de comerţ/servicii de piaţă. 

(5). Corelarea desfăşurării activităţii comerciale într-o structură de vânzare cu conţinutul certificatului de urbanism şi al autorizaţiei de construire, respectându-se regulamentul local de urbanism. Respectarea prevederilor legale în materie de urbanism cu privire la construcţiile, modificările construcţiilor sau amenajările care se fac în vederea desfăşurării activităţii. 

(6) Asigurarea desfăşurării unei activităţi civilizate care să respecte normele de ordine şi linişte publică, conform prevederilor legale în vigoare. 

(7)Unităţile comerciale îşi vor organiza şi desfăşura activitatea în aşa fel încât funcţionarea lor, accesul clienţilor şi aprovizionarea, să nu producă prejudicii persoanelor care locuiesc în zona amplasamentului unităţii. Reprezentantii agentului economic raspund de asigurarea caii de acces libere pentru maşinile de intervenţie către punctul de lucru. 

(8) Respectarea hotărârilor adoptate de Consiliul Local Tomşani referitoare la gospodărirea localităţii. 

(9)Toate aceste obligaţii trebuie ȋndeplinite pe parcursul derulării activităţii comerciale, sub sancţiunea suspendării sau retragerii acordului de funcţionare. 

(10)Unităţile de prestări servicii vor obţine acord de funcţionare numai dacă spaţiul ȋn care se desfăşoară activitatea este propice pentru desfăşurarea activităţii solicitate, în conformitate cu schiţa spaţiului. Unităţile de prestări servicii generatoare de zgomot care se învecineaza direct cu spaţii locuite îsi vor stabili orarul de funcţionare cu respectarea orelor de linişte. 

(11) Comerciantul deținător al unui acord de funcționare are următoarele obligații: 
- să afișeze la loc vizibil din exterior o copie a acordului de funcționare pentru fiecare punct de lucru şi să-l respecte; 
- să achite taxa de viză anuală până la data de 31 ianuarie a anului curent. Vizele anuale sunt menționate pe avizul/autorizaţia de funcționare (pe verso). 

(12) Acordul de funcţionare va fi emis pentru fiecare punct de lucru/structură de vânzare în care se desfăşoară activităţi comerciale, respectiv servicii de piaţă, permanent sau sezonier, în zonele publice sau în orice zonă de altă natură destinată folosinţei publice, inclusiv pentru cele situate în incinta centrelor comerciale. 

ART. 10. Reglementări privind programul de funcţionare 
(1) Unităţile care desfăşoară activităţi privind comercializarea produselor şi serviciilor de piaţă pot fi deschise publicului în toate zilele săptămânii, în condiţiile aprobării programului de funcţionare. Fiecare comerciant îşi va stabili orarul de funcţionare, iar acordul de functionare cu programul eliberat de Primaria comunei Tomşani va fi afişat la intrarea în unitate, în mod vizibil din exterior, asigurȃnd respectarea acestuia. La stabilirea orarului de funcţionare, comerciantul va avea în vedere respectarea prevederilor înscrise în legislaţia muncii, solicitările administraţiei publice locale cu privire la respectarea reglementărilor în vigoare privind normele de convieţuire socială, ordinea şi liniştea publică, precum şi cele referitoare la continuitatea unor activităţi comerciale sau de prestări servicii, în funcţie de necesităţile consumatorilor. 

(2) În cazul în care comerciantul încalcă dispoziţiile legale privind liniştea şi ordinea publică, Primarul comunei Tomşani are dreptul de a modifica, prin dispoziţie, unilateral orarul de funcţionare.
 
(3) Agentul economic va solicita, în scris, Primăriei Tomşani orice modificări ale orarului de funcţionare aprobat iniţial, acordul modificat corespunzator rămânând valabil până la expirare, fără plata taxei. 

CAPITOLUL III – AUTORIZAŢIE DE FUNCŢIONARE PENTRU DESFĂŞURAREA ACTIVITĂŢILOR DE ALIMENTAŢIE PUBLICĂ SI ALTE ACTIVITATI RECREATIVE SI DISTRACTIVE 

A- Procedura de eliberare a autorizaţiei de funcţionare pentru desfăşurarea activităţii de alimentaţie publică pentru unităţile tip restaurant 5610, tip bar 5630 si pentru alte activitati recreative si distractive, cuprinse în clasa CAEN 932. 

ART.11. 
(1) Prin autorizaţie de funcţionare în înţelesul prezentului regulament se înţelege actul administrativ emis de autoritatea locală prin care se reglementează şi autorizează desfăşurarea activităţii de comercializare a produselor şi serviciilor de piaţă, din clasele CAEN 561- restaurante, 563- baruri si 932- activitati recreative si distractive, clasa 9321 balciuri si parcuri de distracţii si clasa 9329 alte activităţi recreative şi distractive nca. 

(2) Autorizatia de funcţionare va fi solicitată de către operatorii economici care desfăşoară activităţile economice mentionate la alin (1) prestate într-un spaţiu de servire, în care accesul publicului este liber. Prin spatiu de servire, conform prevederilor prezentului regulament, se înţelege suprafaţa destinată servirii consumatorilor, fără a se lua ȋn calcul sălile de producţie, depozitare sau alte spaţii anexe (grupuri sanitare, vestiare ,etc). 

(3) Taxa de eliberare/ vizare anuală este de 280 lei, se achită anticipat de persoanele fizice autorizate şi persoanele juridice solicitante şi va fi calculată pentru fiecare punct de lucru. 

(4) Cuantumul taxei de eliberare/vizare a autorizaţiei de funcţionare se stabileşte anual prin Hotărȃrea Consiliului Local Tomşani.


(5) În cazul înfiinţării unei societăţi noi sau la deschiderea unui nou punct de lucru, la depunerea dosarului de autorizare, persoanele fizice autorizate şi persoanele juridice interesate vor achita un cuantum al taxei de eliberare a autorizaţiei fracţionat, raportat la numărul de luni rămase până la sfârşitul anului, inclusiv luna în care s-a deschis punctul de lucru. 

(6) Eliberarea autorizaţiei de funcţionare de către Primaria comunei Tomşani este condiţionată de deţinerea avizelor/autorizaţiilor eliberate de alte organe ale statului cu competenţe specifice. Pe durata funcţionării unei unităţi comerciale sau de prestări servicii societatea, prin reprezentanţi, raspunde de ȋndeplinirea condiţiilor legale sanitare, de siguranţă şi securitate a alimentelor, de igienă şi sănătate publică, condiţiilor sanitar-veterinare, de mediu, de prevenirea şi stingerea incendiilor, precum şi orice alte reglementări ȋn vigoare la data funcţionării. 

ART. 12. 
Pentru obţinerea autorizatiei de funcţionare agenţii economici vor depune urmatoarele documente:
1). Certificatul de ȋnregistrare la Oficiul Registrului Comerţului însoţit de Certificatul Constatator pentru declararea punctului de lucru supus autorizării din care să reiasă activitatea desfăşurată conform cod CAEN-rev2, emis de către Oficiul Registrului Comerţului;
2). Act constitutive persoană juridică; 
3). Dovada deţinerii spaţiului unde se desfaşoară activitatea (act de proprietate, autorizaţie de construire cu pv recepţie pentru imobilele neînscrise în CF, contract de ȋnchiriere, comodat sau asociere ș.a) sau dovada ocupării legale a domeniului public sau privat; 
4). Plan de situatie si de încadrare în zonă si releveul spaţiului din care să reiasă suprafaţa şi compartimentarea acestuia. Schiţa privind amplasarea spaţiilor de alimentaţie publică în cadrul clădirii, din care sa rezulte suprafeţele spaţiilor de servire;
5). Extras CF actualizat;
6). Acordul notarial al tuturor proprietarilor pentru folosirea părţilor comune aflate în indiviziune, dacă este cazul; 
7). Copia actului de identitate a reprezentantului legal al agentului economic, numar de telefon, email. 
8) Copie contract de salubritate cu firma autorizata pe raza comunei Tomşani, pentru deseuri biodegradabile si reziduale , precum si pentru deseuri reciclabile colectate selectiv şi copie după factura şi chitanţa aferentă, din luna precedentă celei în care se depune documentaţia; 
9) Orarul de funcţionare supus avizării. Pentru cazurile în care activitatea de la punctul de lucru supus autorizarii depăşeşte ora 22, solicitantul va notifica acest lucru Primariei comunei Tomşani.
10) dovada deţinerii avizelor sau autorizaţiilor legale (autorizaţie sanitară de la Direcţia de Sanatate Publică, autorizaţie sanitar-veterinară de la ANSVSA, autorizaţie de securitate la incendiu de la ISU / negaţie (pentru clădirile sau spaţiile amenajate ȋn clădiri cf prev HG 571/2016).
11) Declaraţie pe propria răspundere privind apărarea ȋmpotriva incendiilor;
12) Declaraţie pe propria răspundere privind ȋndeplinirea condiţiilor de funcţionare prevăzute de legislaţia specifică ȋn domeniul sanitar, sanitar-veterinar, protecţiei mediului, protecţiei muncii şi apărării ȋmpotriva incendiilor, precum şi reglementările specific protecţiei consumatorului pentru activitatea desfăşurată şi normele de calitate a produselor şi serviciilor puse pe piaţă;
13). Cerere de autorizare tip; 
14) Ȋn funcţie de particularităţile fiecărui punct de lucru, ȋn vederea emiterii acordului de funcţionare, Primaria Tomşani prin serviciul de specialitate care instrumentează cererea poate solicita şi ale acte/ documente specifice desfăşurării exerciţiului comercial.
 
ART. 13. 
(1) Cererea cu anexele depuse, vor fi transmise, prin Registratură, către Compartimentul Impozite şi Taxe Locale care, după verificarea respectării dispoziţiilor prezentului regulament, care va solicită dovada achitării taxei de autorizare şi va întocmi autorizaţia de funcţionare. Ȋn cazul ȋn care condiţiile de acordare nu sunt îndeplinite va comunica solicitantului motivele pentru care autorizaţia de funcţionare nu poate fi eliberată. 

(2) După semnarea autorizaţei de către Primar, inspectorul va înştiinţa solicitantul pentru a se prezenta la sediul Primăriei pentru ridicarea autorizaţiei, în termen de max 30 zile de la depunerea documentaţiei. Autorizaţia de funcţionare va cuprinde şi orarul de funcţionare 

(3)Agentii economici vor fi considerati autorizati numai dupa emiterea acordului de functionare si dupa ridicarea acestuia de la sediul Primariei Tomşani. 

(4) Agentilor economici care au debite restante sau amenzi contraventionale neachitate nu li se elibereaza autorizatii de functionare pana la achitarea tuturor obligatiilor financiare fata de Primaria comunei Tomşani.

(5)Autorizatia de funcţionare se vizează anual pana la data de 31 ianuarie pentru anul in curs. Dupa aceasta data se aplica majorarile prevazute de lege. Vizarea se face prin aplicarea stampilei pe verso autorizatiei dupa depunerea la Registratură, a urmatoarelor documente: 
a) cerere de vizare anuală; 
b) autorizatia de funcţionare, în original, a solicitantului, cu semnarea declaraţiei pe proprie răspundere, sub sancţiunea prevăzută de art.292- Cod Penal, precum că nu s-au înregistrat schimbări în condiţiile ce au stat la baza autorizării, dată de reprezentantul legal al agentului economic, 
c) acte, documente actualizate, în situaţia în care termenele de valabilitate au expirat ; 
d) copie după dovada plăţii taxei de viza stabilită prin hotararea Consiliului Local Tomşani privind impozitele si taxele locale. 

(6) În situaţiile în care sunt înregistrate schimbări (transferul, mutarea sau extinderea unei unitati de alimentatie publica) ale condiţiilor ce au stat la baza autorizării activităţii, este necesară emiterea unei noi autorizaţii după procedura de autorizare prevăzută mai sus, cu corelarea taxei de autorizare corespunzătoare noilor condiţii. 

(7) În cazul în care, din diferite motive, agentul economic îşi încetează activitatea la punctul de lucru, acesta are obligaţia de a preda autorizația de funcționare în original la organul emitent, precum și actul care atestă radierea activității de la punctul de lucru, emis de către Oficiul Registrului Comerțului, în termen de 30 de zile de la încetarea activităţii. 

B- Cerinţe şi criterii ce trebuiesc îndeplinite pe durata desfasurarii activitatii de alimentaţie publică pentru unităţile tip restaurant (cod CAEN 5610) si tip bar (cod CAEN 5630), precum si pentru alte activitati recreative si distractive, cuprinse în clasa CAEN 932 

ART. 14. 
a) Corelarea desfăşurării activităţii de alimentaţie publică sau alte activităţi recreative si distractive cu conţinutul certificatului de urbanism şi al autorizaţiei de construire, respectarea Planul Urbanistic General, a esteticii si arhitecturii zonale. 
b) Respectarea prevederilor legale în materie de urbanism cu privire la construcţiile, modificările construcţiilor sau amenajările care se fac pentru deschiderea punctului de lucru. 
c) Proprietarii spaţiilor în care se desfăşoară activităţi de alimentatie publica vor asigura repararea, zugrăvirea şi întreţinerea faţadei clădirii în care se desfăşoară activitatea 
d). Unitatea sa detina contract de salubritate cu firma autorizata pe raza Comunei Tomşani si sa respecte normele privind colectarea si reciclarea deseurilor 
e) Unităţile de alimentaţie publică îşi vor organiza şi desfăşura activitatea în aşa fel încât funcţionarea lor, accesul clienţilor şi aprovizionarea, să nu producă prejudicii persoanelor care locuiesc în zona amplasamentului unităţii. 
f) Unitatea este obligată să asigure liniştea şi ordinea publică atât în interiorul localului cât si in exterior. 

CAPITOLUL IV – CONTRAVENŢII. SANCŢIUNI 

ART. 15. 
Constituie contravenţii şi se sanctionează după cum urmează, urmatoarele fapte: 
(1) Desfăşurarea oricărui exerciţiu comercial cu încalcarea prevederilor art 5 alin (1) din OG 99/2000, respectiv fără acordul/ autorizaţia de funcţionare emisă de Primarul comunei Tomşani în baza prezentului Regulament, constituie contravenţie și se sanctionează cu suspendarea activităţii comerciale până la data autorizării şi cu amendă cf OG 99/2000 privind comercializarea produselor şi serviciilor de piaţă de către Poliţia Locală Tomşani. Suspendarea activităţii comerciale se dispune prin procesul verbal de către reprezentanţi ai Poliţiei Locale pȃnă la intrarea ȋn legalitate, adică la data autorizării.

(2) Ȋncalcărea prevederilor acordului/autorizaţiei de funcţionare prin nerespectarea obligaţiilor prevăzute ȋn acesta/aceasta, în cazul în care aceste fapte nu constituie contravenţii stabilite prin alte acte normative ȋn vigoare, constituie contravenţie şi se sancţionează cu amendă ȋntre 800 - 1.000 lei. 

(3) Nerespectarea ordinii si liniştii publice, crearea de discomfort riveranilor constituie contravenţie şi se sancţionează cu amendă ȋntre 400-600 lei. Primăria comunei Tomşani poate dispune unilateral reducerea orarului de funcţionare, suspendarea sau retragerea acordului. 

(4) Neafisarea datelor de identificare ale comerciantului şi a autorizaţiei de funcţionare constituie contravenţie şi se sancţionează cu amendă ȋntre 300- 500 lei 

(5) Funcţionarea după ora 22,00 cu ȋncalcarea prevederilor prezentului regulament constituie contravenţie şi se sancţionează cu amendă ȋn valoare de 900-1500 lei. 

(6) Ȋmpiedicarea organelor de control sau obstrucţionarea sub orice formă ȋn exercitarea atribuţiilor privind controlul respectării prezentului regulament constituie contravenţie şi se sancţionează cu amendă ȋntre 1200-1500 lei 

CAPITOLUL V. DISPOZIŢII FINALE ŞI TRANZITORII 

ART. 16 
(1) În cazul deteriorării sau pierderii acordului de funcţionare, operatorul economic va solicita eliberarea unui duplicat al acestuia. 

ART. 17. 
(1)Taxele de avizare/autorizare sunt cele stabilite anual prin hotararea Consiliului Local Tomşani privind impozitele si taxele locale și se achită anticipat eliberării avizului de funcționare. Taxele de autorizare sunt anuale și nu se restituie în caz de modificare, încetare, anulare, suspendare a activității. În cazul în care apar modificări referitoare la datele de identificare ale comerciantului (denumire, adresa sediu), agentul economic va solicita eliberarea unui nou accord/ autorizatie de funcționare, fără a se percepe taxă pentru eliberarea acestuia/ acesteia. 

ART. 18. 
(1) Dupa depunerea cererii de eliberare a avizului/autorizaţiei se va verifica ȋn teren de către Comisia de inspecţie fiscală respectarea condiţiilor legale de funcţionare, apoi se va proceda la eliberarea avizului/autorizaţiei de funcționare. În cazul în care nu sunt respectate toate reglementarile legale, avizul/autorizaţia de funcționare nu se va elibera până la remedierea deficiențelor constatate. 

ART. 19. 
(1)Avizul de funcționare se emite exclusiv pentru activitățile comerciale declarate de către agenții economici si este valabil până la modificări privind desfăşurarea activităţii societăţii comerciale astfel: schimbarea/completarea/ renunţarea la unul sau mai multe coduri CAEN corespunzătoare obiectului de activitate, modificarea orarului de funcţionare, modificarea sediului social, schimbarea locaţiei, schimbarea suprafeţelor de vânzare, modificarea legislaţiei care a stat la baza oţinerii acestuia. Comerciantul are obligaţia ca în termen de 30 de zile de la data apariţiei acestor modificări să le aducă la cunoştinţa organului emitent al acordului de funcţionare, în caz contrar acordul de funcţionare pierzându-şi valabilitatea. 

ART. 20. 
(1)În cazul în care vor exista reclamații/sesizări ulterioare privitoare la obiectul de activitate, respectiv orarul de funcționare din cadrul unei structuri de vânzare ce detine aviz din partea autorității administrației publice locale, Primaria Tomşani își rezervă dreptul de a reanaliza din oficiu documentația existentă în evidența instituţiei, urmând a se lua decizia corespunzătoare, în sensul menținerii, retragerii sau modificării avizului de funcționare. 

ART. 21. 
(1) Acordul/ autorizatia de funcţionare pot fi anulate oricând, dacă nu se respectă: 
- obiectul de activitate menţionat pe avizul program de funcţionare; 
- orarul de funcţionare aprobat; 
- normele de estetică, curăţenie şi igienă publică; 
- normele de convieţuire socială, ordine şi linişte publică; 
- cerinţele şi criteriile ce au stat la baza eliberării acordului/autorizatiei de funcţionare, respectiv dacă la dosar au fost depuse acte ce nu sunt conforme cu realitatea, în situaţia existenţei unor reclamaţii întemeiate, la constatarea Poliţiei Locală din cadrul Primăriei sau a altor instituţii abilitate sau alte prevederi impuse de legislaţie. 

ART.22. 
(1)Prezenta hotărâre se aplică şi spatiilor (cladiri sau terenuri) apartinand domeniului privat, pe care se desfăşoara activităţi de comercializare sau prestări de servicii către populaţie şi care prin destinaţia lor devin de interes public. 

ART. 23. 
(1)Unităţile nou ȋnfiinţate precum şi cele care nu deţin acord/autorizaţie de funcţionare din partea Primariei Tomşani vor depune la registratura Primariei documentele ȋn vederea autorizării.
Primaria Tomşani prin inspectorul care eliberează autorizaţia, va ȋntocmi formulare tip pentru toate cererile, acordurile, autorizaţiile de funcţionare sau de ocupare a domeniului public şi le va publica pe site-ul Primariei Tomşani dupa aprobarea hotărȃrii Consiliului Local. 
Prevederile prezentului regulament se completeaza cu prevederile OG 99/2000 privind comercializarea produselor si serviciilor de piaţă .


PREŞEDINTE DE ŞEDINŢĂ,
Daniel-Constantin IORDACHE

